ताइवान तारा दूरसञ्चार

**ताइवान मिङ्सिन डियानसिन युसियान गोङ्स** () (अनुवाद - ताइवान तारा दूरसञ्चार कम्पनी लिमिटेड) मिङ्सिनको रूपमा संक्षिप्त, गणतन्त्र चीन (ताइवान) को पाँच प्रमुख दूरसञ्चार सञ्चालकहरू मध्ये एक हो। यसको पूर्ववर्ती सङ्घीय सञ्चार कम्पनी लिमिटेड अप्रिल २००० मा स्थापित भएको थियो र सन् २०१३ मा यसले आफ्नो नाम हालको कम्पनीको नाममा परिवर्तनको गरेको थियो। सन् २०१४ मा कम्पनीले विबाओ डियानसिनको अधिग्रहण गरेको थियो। ताइवान तारा दूरसञ्चार आधिकारिक रूपमा २४ अगष्ट २०१४ मा स्थापना गरिएको थियो, जुन २०१२ मा यसमा करीव २३ लाख प्रयोगकर्ताहरू रहेका छन् भने ताइवानको मोबाइल सञ्चार बजारमा यसले ७.६% बजार साझेदारी गरेको छ।

## ऐतिहासिक विकास 
### सङ्घीय दूरसञ्चार (सन् १९९९ देखि सेप्टेम्बर २००३ सम्म) 
जुलाई १९९९ मा, सङ्घीय दूरसञ्चार कम्पनीको कार्यालयको स्थापना गरिएको थियो। अप्रिल २००० मा, सङ्घीय दूरसञ्चार निगम लिमिटेड नयाँ ताइवानी डलर $३०० मिलियनको पूँजीका साथ स्थापना भएको थियो। मे २००० मा, गणतन्त्र चीनको अर्थ मन्त्रालय अन्तर्गतको घितो तथा भविष्य आयोगले सङ्घीय दूरसञ्चारको सेयरको सार्वजनिक प्रस्तावलाई अनुमोदन गरेको थियो
३० मे २००० मा, सङ्घीय दूरसञ्चारले, सेयर अङ्क ३१५७ को साथ ताइवानी सेयर बजारमा आफ्ना सेयरहरूलाई सूचीबद्ध गरेको थियो।

फेब्रुअरी २००२ मा, सङ्घीय दूरसञ्चारले तेस्रो पुस्ता मोबाइल सञ्चार सेवा सञ्चालन गर्नका लागि बोलि जितेको थियो। अक्टोबरमा सङ्घीय दूरसञ्चारका निर्देशक र परिवेक्षकहरू छनौट गर्नका लागि पुनः निर्वाचन भएको थियो र जिनबाओ इलेक्ट्रोनिक्सका प्रतिनिधि रक सु विभागका अध्यक्षको रूपमा चयन भएका थिए।

### विबाओ डियानसिन (सेप्टेम्बर २०१३- सन् २०१४) 
सेप्टेम्बर २००२ मा, सङ्घीय दूरसञ्चारको नाम परिवर्तनलाई आर्थिक मामिला मन्त्रालयले अनुमोदन गरेको थियो र यसको नाम आधिकारिक रूपमा विबाओ डियानसिन कम्पनी लिमिटेडमा परिवर्तन गरिएको थियो।

सेप्टेम्बर २००५ मा, विबाओ डियानसिनले वित्तीय संस्थाहरूसँग नयाँ ताइवानी डलर $ ९.०६ अरब सम्मको संयुक्त कर्जा लिएको थियो। जसलाई छ वटा बेङ्कहरूले संयुक्त रूपमा प्रदान गरेको थियो जसमा जुङ्गो अन्तर्राष्ट्रिय वाणिज्य बेङ्क, चीन ट्रस्ट वाणिज्य बैङ्क, निसिन अन्तर्राष्ट्रिय वाणिज्य बेङ्क, भोल्क्सवागन वाणिज्य बेङ्क, चीन विकास अौधोगिक बेङ्क र सहकारी ट्रेजरी बेङ्क समावेश थिए। कुल २३ बेङ्कहरूले संयुक्त ऋणमा भाग लिएका थिए।

६ सेप्टेम्बर २००५ मा, विबाओ डियननसिन र डक्सुनले संयुक्त रूपमा मोबाइल फोन च्यानल प्रबन्ध गर्न "विबाओ डेण्ट्सु कम्पनी लिमिटेडको स्थापना गरेका थिए। डिसेम्बरमा, विबाओ डियानसिनले आधिकारिक रूपमा मोबाइल सञ्चार सेवाको तेस्रो पुस्ताको शुरूवात गरेको थियो।

अप्रिल २००६ मा, विबाओ डियानसिनले १ लाख ग्राहकहरू समक्ष आफ्नो सेवा पुर्‍याइसकेको थियो र अरोरा दूरसञ्चार रणनीतिक गठबन्धनको साथ यसले आभासी मोबाइल फोन सेवा व्यवसाय सञ्चालन गरेको थियो।

मार्च २००७ मा, "विबाओ डियानसिनले अग्रिम भुक्तान वा प्रिपेड कार्डको सार्वजनिक गरेको थियो। मेमा, वीबाओ डियानसिन र डङसुनले संयुक्त रूपमा वाइम्याक्स सञ्चार सेवालाई अगाडि बढाउनका लागि वेइमाई डियानसिनको स्थापना गरेका थिए। जूनमा, ताइवानको पहिलो तेस्रो पुस्ता  प्रिपेड कार्ड "भिबो" सञ्चालनमा आएको थियो।

अप्रिल २००९ मा, विबाओ डियानसिनले १० लाख ग्राहकहरू प्राप्त गरेको थियो।  नोभेम्बरमा, विबाओ डियानसिनले विश्वव्यापी मोबाइल दूरसञ्चार प्रणाली संसाधनको पहिलो सञ्जाल एकीकरण पूरा गरेको थियो। डिसेम्बरमा, विबाओ डियानसिनका ग्राहकहरू १५ लाख पुगेका थिए।

मार्च २०१० मा, विबाओ डियानसिनले २ मिलियन प्रयोगकर्ताहरू प्राप्त गर्ने र १२ अरब नयाँ ताइवानी डलर भन्दा बढीको राजस्व सङ्कनल गर्ने महत्त्वकाङ्क्षी योजना अघि सार्दै सुधार वर्षको घोषण गरेको थियो। डिसेम्बरमा, विवाओ डियानसिनको निजी ब्राण्ड ट्याब्लेट कम्प्युटर, भिबो भिप्याड बजारमा सार्वजनिक गरिएको थियो। अगष्ट २०११ मा, विबाओ डियानसिनले चाइना ट्रष्ट कमर्सियल बेङ्क र अन्य बेङ्कहरूको समूहसँग पाँच वर्षको लागि ५ अरब नयाँ ताइवानी डलरका साथ संयुक्त ऋणमा हस्ताक्षर गरेको थियो। नोभेम्बरमा, विवाओ डियानसिनले १२.८०४ अरब नयाँ ताइवानी डलर पूँजीगत कटौतीलाई अनुमोदन गरेको थियो।

जून २०१३ मा, विबाओ डियानसिनले आफ्नो भण्डारलाई अद्यावधिक गरेको थियो र यसलाई बिजनेस टाइम्सद्वारा "सन् २०१३ को लागि ताइवानी सेवा उद्योग मूल्याङ्कन" को दूरसञ्चार च्यानल पुरस्कारको रजत पदक प्रदान गरिएको थियो।
नोभेम्बरमा, जिनबाओ इलेक्ट्रोनिक्स र रेनबाओ कम्प्युटरले  विबाओ डियानसिन सेयर ताइवान मिङ्सिनलाई बेच्ने घोषणा गरेका थिए। २३ जनवरी २०१४ मा, विवाओ डियानसिनले एक निर्देशक समितिको बैठकको आयोजना गरेको थियो जसमा महाप्रबन्धक झोउ झोङजुवान राजीनामा दिएका थिए र उपाध्यक्ष यान वेचेनले समन्वयका साथ महाप्रबन्धकको रूपमा काम गर्ने घोषण गरेका थिए।

२५ अप्रिल २०१४ मा, विबाओ 
डियानसिन र ताइवान मिङ्सिनले सेयरधनीहरूको अन्तरिम बैठक गरेको थियो। सेयर रूपान्तरण समाप्त भएपछि, विबाओ डियानसिनले ताइवान मिङ्सिनको १००% सहायक कम्पनी बनेको थियो। ३ जुनमा, विबाओ डियानसिनको निर्देशक समितिले आफ्नो अध्यक्षको पुन: चुनाव पारित गरेको थियो। रक सुले विबाओ डियानसिनको अध्यक्षको पदबाट राजीनामा दिएका थिए र विलाई विबाओ डियानसिनको अध्यक्षको रूपमा नियुक्त गर्नु परेको थियो। सोही समयमा, विबाओ डियानसिनका निर्देशक बोर्डको मुख्यालय ताइपेई सहरमा परिवर्तन गर्ने निर्णय गरिएको थियो। ४ जूनमा, विबाओ डियानसिन आधिकारिक रूपमा ताइवान मिङ्सिनको १००% सहायक बनेको थियो। १८ अगस्टमा, विबाओ डियानसिनले एक अन्तरिम शेयरधनीहरूको बैठक आयोजना गर्दै ताइवान मिङ्सिनसँग समायोजनको अनुमोदन गरेको थियो। सेप्टेम्बर १७ मा, राष्ट्रिय सूचना तथा सञ्चार आयोगले विबाओ डियानसिन र ताइवान मिङ्सिनको समायोजनलाई पारित गरेको थियो।

चीनको राष्ट्रिय सञ्चार आयोगद्वारा १७ सेप्टेम्बर २०१४ मा ताइवान मिङ्सिन डियानसिन र विबाओ डियानसिन बिच समायोज पछि, ताइवान मिङ्सिन हट्ने कम्पनी र विबाओ डियानसिन जीवित कम्पनी बनेका थिए। विबाओ डियाासिनले ताइवान मिङ्सिनको नयाँ समायोजित चौथो पुस्ता सेवालाई स्वीकार गरेको थियो। समायोजन पछि, कम्पनीले यसको नाम ताइवान मिङ्सिन डियानसिन युसियान गोङ्समा परिवर्तन गरेको थियो।

### ताइवान मिङ्सिन डियानसिन (सन् २०१३ देखि हाल) 
८ मार्च २०१३ मा, ताइवान मिङ्सिन युसिण्टा गोङ्सको स्थापना भएको थियो। २९अक्टोबरमा, ताइवान मिङ्सिनका शेयरहरू सार्वजनिक रूपमा जारी गरिएको थियो जसमा बजार अङ्क ६४४० रहेको थियो।

४ जून २०१४ मा, ताइवान मिङ्सिनले चौथो पुस्ता ९००  मेगाहर्ज ब्याण्डमा सञ्चालन गर्न अनुमति पत्र प्राप्त गरेको घोषण गरेको थियो। जुन २१ मा, ताइवान मिङ्सिनले एप्पलको आइफोन चौथो पुस्ता सञ्जाललाई अनुमोदन गरेको घोषण गरेको थियो। जुन २४ मा, ताइवान मिङ्सिनले नयाँ उद्यम पहिचान प्रणालीको घोषणा गरेको थियो।
"ताइवान मिङ्सिन" चिनियाँ र अङ्ग्रेजी लिपीहरूमा मात्र उपलब्ध छन्, र त्यहाँ कुनै सामान्य उद्यम लोगो छैन।

१८ अगष्टमा, ताइवान मिङ्सिनले सेयरधनीहरूको अन्तरिम बैठकको आयोजना गरेको थियो। उक्त सङ्कल्पलाई पारित गरी ताइवान मिङ्सिन डियानसिन युसियान गोङ्सको नाममा परिवर्तन गरिएको थियो। विलाई अध्यक्षको रूपमा र यान विचेङ्ग उपाध्यक्षको रूपमा नियुक्त गरिएको थियो।
समायोजनको आधार मिति अस्थायी रूपमा ३० सेप्टेम्बर २०१४ मा तय गरिएको थियो।

अगष्ट २१ मा, ताइवान मिङ्सिनले मोबाइल विस्तृत पट्टि (चौथो पुस्ता मोबाइल फोन) २५ अगष्ट २०१४ मा सुरू गरिने घोषण गरेको थियो। अगष्ट २२ मा, ताइवान मिङ्सिन मोबाइल दूरसञ्चार कम्पनी, लिमिटेडलाई अर्थव्यवस्था मन्त्रालयले ताइवान मिङ्सिन डियानसिन कम्पनी, लिमिटेड नामकरण गर्न अनुमोदन गरेको थियो। सेप्टेम्बर १७ मा, राज्यको सञ्चार तथा सूचना आयोगले विबाओ डियानसिन र ताइवान मिङ्सिनको समायोजन पारित गरेको थियो। १३ अक्टोबर मा, विबाओ डियानसिनको साथ समायोजनलाई अनुमोदन गरिएको थियो र वित्तीय पर्यवेक्षण तथा प्रशासन आयोगमा रेकर्डमा राखिएको थियो।

## सेवाहरू 
भिबो सन् २००० मा स्थापना भएको थियो। यसलाई फेब्रुअरी २००२ मा सञ्चालन अनुमति पत्र प्रदान गरिएको थियो, र १ अक्टोबर २००५ मा यसले सेवा पूर्णरूपमा सञ्चालन गरेको थियो।
भिबोले विस्तृत पट्टि र मोबाइलका लागि साझा मूल्य निर्धारण योजनाको प्रस्ताव गर्दछ।

ताइवान मिङ्सिनको सञ्जाल विश्वव्यापी मोबाइल दूरसञ्चार प्रणाली हो जून २.१ गिगाहर्ज ब्याण्डमा आधारित छ। भिबोले यसका ग्राहकहरूका लागि अन्तर्राष्ट्रिय रोमिङ सेवा पनि प्रदान गर्दछ।

ताइवान मिङ्सिनले यसको दीर्घकालीन सञ्जालको लागि ब्याण्ड ७ (२६०० मृगाहर्ज) र ब्याण्ड ८ (९०० मेगाहर्ज) पनि प्रयोग गर्दछ।
 
## सन्दर्भ सामग्रीहरू 
## बाह्य कडीहरू 
आधिकारिक कम्पनी 

श्रेणी:ताइवानका दूरसञ्चार कम्पनीहरू
श्रेणी:ताइपेईमा आधारित कम्पनीहरू